**LĒMUMS**

LIEPĀJĀ

|  |  |  |
| --- | --- | --- |
| 2020.gada 17.decembrī |  Nr.651/19(prot. Nr.19, 21.§) | Nr.233  |

Par kustamas mantas nodošanu

bezatlīdzības lietošanā

Liepājas pilsētas domes 2015.gada 10.decembra lēmuma Nr.544 “Par kapitālsabiedrībām” pielikuma Nr.20 “VISPĀRĒJIE STRATĒĢISKIE MĒRĶI” 11.punkts noteic, ka sabiedrības ar ierobežotu atbildību “Liepājas Olimpiskais centrs” vispārējais stratēģiskais mērķis ir veicināt iedzīvotāju veselīgu dzīvesveidu un sportu, nodrošinot pilsētas iedzīvotāju pietiekamu fizisko aktivitāti un izpratni par fizisko aktivitāšu nepieciešamību veselības saglabāšanā un nostiprināšanā, kā arī veicināt Liepājas viesiem un iedzīvotājiem saistošas pilsētvides attīstību, paplašinot tūrisma infrastruktūras un produktu piedāvājumu.

Lai nodrošinātu pašvaldības īpašumā esošas kustamas mantas racionālu izmantošanu, atbalstītu iedzīvotāju veselīga dzīvesveida un sporta veicināšanu un interešu izglītības popularizēšanu pilsētā, pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu, 15.panta pirmās daļas 4. un 6.punktu, 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, ceturto un sesto daļu, izskatot sabiedrības ar ierobežotu atbildību “Liepājas Olimpiskais centrs” 2020.gada 11.novembra iesniegumu un Liepājas pilsētas domes pastāvīgās Finanšu komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Nodot sabiedrībai ar ierobežotu atbildību “Liepājas Olimpiskais centrs”, reģistrācijas Nr.42103030247, bezatlīdzības lietošanā uz 10 (desmit) gadiem kustamo mantu - trīs lielformāta reklāmas stendus Katoļu un Lielās ielas krustojuma malā (inventāra Nr.MVI143, Nr.MVI144 un Nr.MVI145; uzskaites vērtība 0,00) - pašvaldības autonomās funkcijas - veicināt iedzīvotāju veselīgu dzīvesveidu un sportu un interešu izglītības popularizēšanu - nodrošināšanai.

2. Uzdot Liepājas pilsētas pašvaldības iestādei “Nekustamā īpašuma pārvalde” slēgt līgumu ar sabiedrību ar ierobežotu atbildību “Liepājas Olimpiskais centrs”, līgumā ietverot šādus nosacījumus:

2.1. lielformāta reklāmas stendi tiek nodoti bezatlīdzības lietošanā uz laiku kamēr nepieciešami lēmuma 1.punktā minētā mērķa sasniegšanai, bet ne ilgāk ka uz 10 (desmit) gadiem;

2.2. lielformāta reklāmas stendi tiek nodoti apmierinošā tehniskā stāvoklī;

2.3. lielformāta reklāmas stendi tiek nodoti atpakaļ Liepājas pilsētas pašvaldībai, ja lielformāta stendi vairs nav nepieciešami lēmuma 1.punktā minētā mērķa sasniegšanai;

2.4. sabiedrība ar ierobežotu atbildību “Liepājas Olimpiskais centrs” nodrošina lielformāta reklāmas stendu uzturēšanu kārtībā, slēdz līgumus ar piegādātājiem par uzturēšanai nepieciešamo komunālo un citu pakalpojumu sniegšanu, apmaksā saņemtos pakalpojumus.

3. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, Nekustamā īpašuma pārvaldes grāmatvedībai, SIA “Liepājas Olimpiskais centrs” |